Datum: 9. 11. 2022

ZADEVA: POJASNILO 2 K RAZPISNI DOKUMENTACIJI ŠT. **VKS-147/22 - Prevzem in odstranjevanje nevarnih odpadkov zbranih od gospodinjstev po sklopih**

1. **Dne 4. 11. 2022 smo prejeli vprašanje potencialnega ponudnika z naslednjo vsebino:**

»13.04.2022, je pričel veljati Zakon o varstvu okolja (ZVO-2), ki predvideva dodatne obveznosti za zbiralce, predelovalce, odstranjevalce, posrednike in trgovce z odpadki.

Za pravno ali fizično osebo, ki opravlja dejavnost zbiranja odpadkov ali dejavnost prevoznika odpadkov, trgovca z odpadki ali posrednika odpadkov, velja, da mora za opravljanje te dejavnosti pridobiti odločbo o dovolitvi opravljanja priglašene dejavnosti. Pogoji za izdajo odločbe, ki jo izda ministrstvo, so:

1. za prevoznika odpadkov, trgovca z odpadki ali posrednika odpadkov: registracija teh dejavnosti;

2. za zbiralca odpadkov: registracija te dejavnosti ter lastninska pravica na objektu in na zemljišču, na katerem namerava izvajati dejavnost zbiranja odpadkov ter pravnomočno okoljevarstveno dovoljenje, če je takšno dovoljenje za posamezno predhodno skladišče zbiralca odpadkov potrebno;

Za pravno ali fizična osebo, ki opravlja dejavnost obdelave odpadkov v napravi ali brez naprave, velja, da mora za opravljanje te dejavnosti in obratovanje naprave, če je ta potrebna za izvajanje dejavnosti obdelave odpadkov, pridobiti okoljevarstveno dovoljenje. Dejavnost obdelave odpadkov lahko pravna ali fizična oseba izvaja na podlagi pravnomočnega okoljevarstvenega dovoljenja. Oseba, ki izvaja obdelavo odpadkov v objektu, za katerega je treba pred začetkom obratovanja pridobiti uporabno dovoljenje, lahko začne opravljati dejavnost obdelave odpadkov na podlagi dokončnega uporabnega dovoljenja, kadar je odrejeno poskusno obratovanje, pa od datuma odločbe o odreditvi poskusnega obratovanja. Pravna ali fizična oseba lahko pridobi okoljevarstveno dovoljenje, če ima lastninsko pravico na nepremičninah in premičninah za opravljanje dejavnosti obdelave odpadkov, razen če gre za primer časovno omejene veljavnosti okoljevarstvenega dovoljenja na manj kot dve leti ali če gre za okoljevarstveno dovoljenje za premično napravo po predpisu, ki določa obdelavo odpadkov v premičnih napravah ali če je obdelovalec odpadkov hkrati tudi izvajalec javne službe ravnanja z odpadki.

Naročnika sprašujemo na kakšen način in ali sploh bo preverjal:

- ali imajo ponudniki lastništvo nad nepremičninami in premičninami pri opravljanju dejavnosti obdelave odpadkov v napravi;

- ali so ponudniki, ki so zavezanci za pridobitev lastništva (predelovalci odpadkov, zbiralci odpadkov, trgovci in posredniki odpadkov, ki imajo odpadke v fizični lasti) sporočili ministrstvu s podatke o tem, ali imajo lastninsko pravico nad nepremičninami in premičninami za opravljanje dejavnosti zbiranja, predelave ali odstranjevanja odpadkov;

- ali ima ponudnik veljavno in pravnomočno okoljevarstveno dovoljenje;

- ali ima ponudnik veljavno dokončno uporabno dovoljenje za objekt v katerem poteka predelava / odstranjevanje odpadkov;

- ali ponudnik izvaja dejavnost na podlagi poskusnega obratovanja;«

Odgovor naročnika na zgornje vprašanje potencialnega ponudnika:

Naročnik še pripravlja ustrezne odgovore na zgoraj postavljene vprašanja. Zaradi tega naročnik podaljšuje roke za oddajo ponudbe kot sledi:

**Spremeni se:**

* **datum oddaje ponudb** in sicer je novi datum za oddajo ponudb dne **25. 11. 2022 do 10 ure**, odpiranje ponudb bo potekalo avtomatično v informacijskem sistemu e-JN dne **25. 11. 2022** in se bo začelo **ob 11.00 uri** na spletnem naslovu <https://ejn.gov.si>.
* **datum za dodatna pojasnila** ponudnikom in sicer je novi datum **16. 11. 2022 do 10 ure.** Odgovori oziroma pojasnila bodo objavljeni na Portalu javnih naročil, najkasneje do vključno **18. 11. 2022.**

To pojasnilo postane sestavni del razpisne dokumentacije.

*Pojasnilo je bilo dne, 9. 11. 2022 objavljeno tudi na Portalu javnih naročil.*

 JAVNI HOLDING Ljubljana

 Sektor za javna naročila